Tydens die skool se jaarlikse reünies is die nostalgiese deurstap een van die hoogtepunte vir oud-Monumentare wanneer hulle hul alma mater besoek.
OP 1 September 1921 het die skool goedkeuring ontvang dat die naam van die skool Monument Hoërskool sou wees en die amptelike skoolkleure blou, bruin en oranje. Die oranje het later plek gemaak vir ou-goud. In dieselfde maand het die biblioteek tot stand gekom.
Stelselmatig namate die skool gegroei en in getalle toegeneem het, is tydelike klasse en geriewe bygebring. Die laaste twee was die Varia-gebou wat in 30 Mei 1986 ingewy is, die klubhuis en die sementpawiljoene en die Koos du Toit Klubhuis op 17 Maart 2006. Ons skoolterrein is al menigmaal na verwys as ‘n kampus vanweë die uniekheid en grootte op die Ottoplein-koppie.
Daar is ook in 1988 deur die matrikulante ‘n TYD-KAPSULE aan die skool geskenk wat elke vyf jaar oopgemaak word waar die vorige artikels van Vyf jaar gelede uitgehaal word. Dit is altyd verstommend en vermaaklik hoe die dinge duurder word en wat nou nie meer mode is nie.